Document ID: /roh_data/filtered/fineweb-2-filterrobots_roh.jsonl.gz/35281

Cumprar e vender in chalzer digital, quai è fatschenta per speculantas e speculants sin plattafurmas da cripto che pon uschia far blers daners. Enstagl d'in ver chalzers pon quellas aquistar in chalzer virtual, quel datti en furma da video ensemen cun in mussament da proprietad sin la blockchain.
Pussaivladad da marketing
Sper fa fatschentas da cripto cun la moda digitala nizzegian er adina dapli marcas, chasas da moda ed influencers la moda digitala. Uschia na portan influencers che fan reclama per products betg pli il product fisic e fan fotografias cun quel, els portan be la versiun virtuala d'ina giacca, in chapé ubain chalzers. L'avantatg da questa varianta è ch'igl è pli ecologic sche la vestgadira na vegn betg purtada fisicamain e lura bittada naven. Sper quai èsi er pussaivel da nizzegiar moda digitala per far sesidas virtualas. Uschia n'èsi betg necessari da cumprar il blazer e la blusa fisicamain mabain tonscha cun "purtar" quella da moda virtuala.